ນາຍົກລັດຖະມົນຕີ ແຫ່ງຣາຊະອານາຈັກໄທ ເດີນທາງມາເຖິງ ສປປ ລາວ ຢ່າງເປັນທາງການ
*(ຂປລ) : ພະນະທ່ານນາງ ຍິ່ງລັກ ຊິນນະວັດ, ນາຍົກລັດຖະມົນຕີ ແຫ່ງ ຣາຊະອານາຈັກໄທ ພ້ອມຄະນະ ໄດ້ເດີນທາງມາເຖິງນະຄອນຫລວງວຽງຈັນ ໃນຕອນ ບ່າຍວັນທີ 16 ກັນຍາ 2011 ນີ້ ດ້ວຍຖ້ຽວບິນພິເສດຂອງກອງທັບອາກາດໄທເພື່ອເຄື່ອນໄຫວຢ້ຽມຢາມ ສປປ ລາວ ຢ່າງເປັນທາງການ. ພໍມາເຖິງ ສະໜາມ ບິນວັດໄຕ ຄະນະ ກໍໄດ້ຮັບການຕ້ອນຮັບ ຈາກລັດຖະມົນຕີກຽດຕິຍົດ ຈາກນັ້ນ ພະ ນະທ່ານນາງ ຍິ່ງລັກ ຊິນນະວັດ ພ້ອມຄະນະ ກໍໄດ ້ເດີນ ທາງໄປ ຫ້ອງວ່າ ການລັດຖະບານ ແລະ ໄດ້ຮັບການຕ້ອນຮັບຢ່າງສົມກຽດ ຈາກພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ພ້ອມຄະນະ ໂດຍມີນາງ ສາວມອບຊໍ່ດອກໄມ້, ກອງດຸລິຍາງກອງທັບປະຊາຊົນລາວບັນເລງເພັງຊາດໄທ ແລະ ລາວ ຕາມລຳດັບ ຕໍ່ມາພະນະທ່ານ ທອງສິງ ທຳມະວົງ ໄດ້ນຳ ພາພະ ນະທ່ານນາງ ຍິ່ງລັກ ຊິນນະວັດຍ່າງກວດແຖວກອງກຽດຕິຍົດ./.
ກັບສາລະບານ